CELEX: 32010R1131
Language: sk
Date: 2010-11-30 00:00:00
Title: Nariadenie Komisie (EÚ) č. 1131/2010 z  30. novembra 2010 , ktorým sa ustanovuje zákaz lovu tresky škvrnitej vo vodách EU zón IIa a IV a v tej časti zóny IIIa, ktorá nie je súčasťou zón Skagerrak a Kattegat, plavidlami plaviacimi sa pod vlajkou Švédska

4.12.2010   
            
            
               SK
            
            
               Úradný vestník Európskej únie
            
            
               L 318/22
            
         NARIADENIE KOMISIE (EÚ) č. 1131/2010
   z 30. novembra 2010,
   ktorým sa ustanovuje zákaz lovu tresky škvrnitej vo vodách EU zón IIa a IV a v tej časti zóny IIIa, ktorá nie je súčasťou zón Skagerrak a Kattegat, plavidlami plaviacimi sa pod vlajkou Švédska
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Spoločenstva na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
   keďže:
   
               (1)
            
            
               V nariadení Rady (EÚ) č. 53/2010 zo 14. januára 2010, ktorým sa na rok 2010 stanovujú rybolovné možnosti pre určité populácie rýb a skupiny populácií rýb uplatniteľné vo vodách EÚ a pre plavidlá EÚ vo vodách, v ktorých sa vyžaduje obmedzovanie výlovu (2), sa stanovujú kvóty na rok 2010.
            
         
               (2)
            
            
               Podľa informácií, ktoré Komisia dostala, sa lovom zo zásoby uvedenej v prílohe k tomuto nariadeniu plavidlami plaviacimi sa pod vlajkou členského štátu alebo plavidlami zaregistrovanými v členskom štáte uvedenom v danej prílohe vyčerpala kvóta stanovená na rok 2010.
            
         
               (3)
            
            
               Je preto nevyhnutné zakázať rybolovné činnosti v súvislosti s touto zásobou,
            
         PRIJALA TOTO NARIADENIE:
   Článok 1
   Vyčerpanie kvóty
   Rybolovná kvóta pridelená členskému štátu uvedenému v prílohe k tomuto nariadeniu na zásobu uvedenú v danej prílohe na rok 2010 sa považuje za vyčerpanú odo dňa uvedeného v danej prílohe.
   Článok 2
   Zákazy
   Rybolovné činnosti v súvislosti so zásobou uvedenou v prílohe k tomuto nariadeniu plavidlami plaviacimi sa pod vlajkou členského štátu alebo plavidlami zaregistrovanými v tomto členskom štáte uvedenom v danej prílohe sa zakazujú odo dňa uvedeného v danej prílohe. Po tomto dátume sa najmä zakazuje ponechávať na palube, premiestňovať, prekladať alebo vykladať ryby z uvedenej zásoby vylovené týmito plavidlami.
   Článok 3
   Nadobudnutie účinnosti
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej Únie.
   
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 30. novembra 2010
      
         
            Za Komisiu v mene predsedu
         
         Lowri EVANS
         
            generálna riaditeľka pre námorné záležitosti a rybné hospodárstvo
         
      
   
   
      (1)  Ú. v. EÚ L 343, 22.12.2009, s. 1.
   
      (2)  Ú. v. EÚ L 21, 26.1.2010, s. 1.
   
      PRÍLOHA
      
                  Č.
               
               
                  30/T&Q
               
            
                  Členský štát
               
               
                  Švédsko
               
            
                  Zásoba
               
               
                  COD/2A3AX4
               
            
                  Druh
               
               
                  treska škvrnitá (Gadus morhua)
                  
               
            
                  Zóna
               
               
                  Vody EÚ zón IIa a IV a tá časť zóny IIIa, ktorá nie je súčasťou zón Skagerrak a Kattegat
               
            
                  Dátum
               
               
                  30.8.2010